stanford-oval/wikipedia huggingface dataset:
Don Stroud

| Don Stroud |
| --- | --- |
 Don Stroud vuonna 1968 elokuvan Rautainen Coogan trailerissa.
Henkilötiedot
Koko nimi:  Don Lee Stroud
Syntynyt: 1. syyskuuta 1943 (ikä 81) Honolulu, Havaiji
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Don Lee Stroud (1. syyskuuta 1943 Honolulu, Havaiji) on yhdysvaltalainen näyttelijä.
Stroud on näytellyt kahdessa elokuvassa, joissa pääosaa näyttelee Clint Eastwood, ensin Rautainen Coogan -elokuvassa vuonna 1968 ja sitten Joe Kidd -elokuvassa vuonna 1972. Lisäksi hän on näytellyt pienessä roolissa James Bond -elokuvassa 007 ja lupa tappaa, Luojan tähden, paetkaa! -elokuvan pastorina sekä televisiosarja Ihmemies MacGyverin kahdesta jaksossa: Renegade (Luopio)- jaksossa tiukkana komentaja Hilliardina ja High Control (Valvontatehtävä)- jaksossa Jerry Kluge -nimisenä moottoripyöräjengin armottomana johtajana. Jaksossa näyttelee myös jalkapalloilija Dick Butkus. Muita televisiorooleja muun muassa sarjoissa Murhasta tuli totta, Ritari Ässä, Charlien enkelit, Gunsmoke, Cannon, Virginialainen, Seikkailujen saari ja Walker, Texas Ranger.
Vuonna 2012 Stroud nähtiin pienessä osassa Quentin Tarantinon ohjaamassa elokuvassa Django Unchained. Hän esitti elokuvassa sheriffiä nimeltä Bill Sharp.
Yksityiselämä

Stroud joutui vuonna 1990 puukotetuksi, kun hän puuttui erääseen kahakkaan. Hän sai kymmenen iskua, joista osa osui oikeaan silmään niin että hän sokeutui pysyvästi ja sai näkyvän vamman.
Vapaa-aikanaan Stroud harrastaa surffausta. Hänellä on musta vyö karatessa.
Don Stroudin veli Duke Stroud on niin ikään näyttelijä ja on esiintynyt muun muassa menestyselokuvassa Top Gun – lentäjistä parhaat.
Stroud muutti vuonna 2005 asumaan Havaijille Kain saarelle vaimonsa Terin kanssa.
Aiheesta muualla

Don Stroud. Turner Classic Movies – TCM. Arkistoitu 26.1.2022. Viitattu 22.8.2023. (englanniksi)
Don Stroud Internet Movie Databasessa. (englanniksi)
Don Stroud Elonetissä.
Eetu Koivuniemi

| Eetu Koivuniemi> Henkilötiedot |
| --- | --- |
Koko nimi:  Eetu Koivuniemi
Syntynyt: 7. lokakuuta 1985 (ikä 39)
Kansalaisuus:   Suomi
Koripalloilija
Pelipaikka:  Sentteri
Pituus:  203 cm
Paino:  110 kg
Pelaajaura
Seurajoukkueet
2003–2005 2007–2008:  Hyvinkään Ponteva Tampereen Pyrintö
Eetu Koivuniemi (s. 7. lokakuuta 1985) on suomalainen pääsarjauransa päättänyt koripalloilija.
Hämeenlinnalaisen Punaportin Bluesin kasvatti pelasi vuosina 2003–2005 miesten I-divisioonaa Hyvinkään Pontevassa, minkä jälkeen hän pelasi miesten IV-divisioonaa Punaportin Bluesin kapteenina. Kaudella 2007–2008 hän muutti opiskelujensa vuoksi Tampereelle ja pelasi Korisliigaa Tampereen Pyrinnössä. Koivuniemi pelasi Pyrinnössä 20 ottelua runkosarjassa ja yhden pudotuspeliottelun ja teki pääsarjan piste-ennätyksekseen seitsemän pistettä.
Don Siegel

Donald (Don) Siegel (26. lokakuuta 1912 Chicago – 20. huhtikuuta 1991 Nipomo) oli yhdysvaltalainen elokuvaohjaaja.
Siegel ohjasi 44 elokuvaa, kuten 
Puoliverinen (1960), 
Tappajat (1964), 
Säälimättömät (1968),
Kourallinen dynamiittia (1970), 
Likainen Harry (1971), 
Tappakaa Charley Warrick! (1973), 
Revolverimies (1976)) ja Pako Alcatrazista (1979).
Agenttitrilleriä Puhelin (1977) hän kävi kuvaamassa myös Helsingissä, joka sai esittää Moskovaa. Venäläisagenttina tuossa elokuvassa nähtiin Charles Bronson ja suomalaisnäyttelijöistä huomattavimmat roolit oli Åke Lindmanilla, Ville-Veikko Salmisella ja Ansa Ikosella, jolle se jäi pitkän uran viimeiseksi elokuvaksi.
Filmografia

Musta hansikas (The Verdict, 1946)
Yön tullen (Night Unto Night, 1947)
Kuolema vaanii varjossa (The Big Steal, 1949)
Hopeakaupungin sheriffi (Duel at Silver Creek, 1952)
Laukaukset pimeästä (Count the Hours, 1953)
China Venture (1953)
Riot in Cell Block 11 (1954)
Rikollisen tuho (Private Hell 36, 1954)
The Blue and Gold (1955)
Ruumiinryöstäjät (Invasion Of the Body Snatchers, 1956)
Crime in the Streets (1956)
Kovanaama Nelson (Baby Face Nelson, 1957)
Intohimon syleilyssä (Spanish Affair, 1957)
Kuuban Asekauppiaat (The Gun Runners, 1958)
Rikosten satama (The Lineup, 1958)
Iloinen maankiertäjä (Hound Dog Man, 1959)
Kuilu ikuisuuteen (Edge of Eternity, 1959)
Puoliverinen (Flaming Star, 1960)
Kuusi urhoa (Hell Is for Heroes, 1962)
Tappajat (The Killers, 1964)
Hirtetty mies (The Hanged Man, 1964)
Vainottu muukalainen (Stranger on the Run, 1967)
Rautainen Coogan (Coogan’s Bluff, 1968)
Säälimättömät (Madigan, 1968)
Kourallinen dynamiittia (Two Mules for Sister Sara, 1970)
Korpraali McB (The Beguiled, 1970)
Likainen Harry (Dirty Harry, 1971)
Tappakaa Charley Varrick! (Charley Varrick, 1972)
Musta tuulimylly (The Black Windmill, 1974)
Revolverimies (The Shootist, 1976)
Puhelin (Telefon, 1977)
Pako Alcatrazista (Escape from Alcatraz, 1979)
Mekö muka huijareita?! (Rough Cut, 1980)
Jinxed (1981)
Aiheesta muualla

Wikimedia Commonsissa on kuvia tai muita tiedostoja aiheesta .
Don Siegel Internet Movie Databasessa. (englanniksi)
Englannin Valioliigan kausi 2000–2001

| Valioliigan kausi 2000-2001 |
| --- | --- |
Joukkueiden määrä:  20
Mestari:  Manchester United
Pudonneet joukkueet:  Manchester City Coventry Bradford
Paras maalintekijä:  Jimmy Floyd Hasselbaink, Chelsea (23)
Alempi sarjataso:  1. divisioona
  ← 1999–2000 :  2001–2002 → 
Englannin Valioliigan kausi 2000–2001 oli Valioliigan yhdeksäs kausi. Mestaruuden voitti Manchester United, jolle Arsenal hävisi 10 pistettä, Liverpool 11 pistettä ja Leeds 12 pistettä. Liigasta putosivat Manchester City, Coventry ja Bradford. Maalikuninkuuden voitti 23 maalia tehnyt Chelsean Jimmy Floyd Hasselbaink.
Do! Run Run

| Do! Run Run |
| --- | --- |
Kehittäjä:  Universal
Julkaisija:  Taito
Pelisarja:  Mr. Do!
Julkaistu:  1984
Lajityyppi:  tasohyppely ja sokkelopeli (d)
Alusta:  Kolikkopeli, MSX, Amiga ja Atari ST
Lisää peliartikkeleitaVideopelien teemasivulla
Do! Run Run on Universalin kehittämä ja vuonna 1984 julkastu videopeli. Peli kuului Mr. Do! -sarjaan ja siinä oli edellisten osien tapaan tarkoitus kerätä pisteitä ja hedelmiä ja vältellä samalla hirviöitä.
Pelaaminen

Pelissä voi edetä, joko hedelmiä keräämällä tai tuhoamalla vihollsia. Pelissä voi muuttaa hedelmiä arvokkaammaksi valloittamalla alueita. Aluksi "hedelmät" ovat pelkkiä pisteitä. Edellisten osien tapaan pelissä on pallo, jolla voi tappaa vihollisia ja lisäksi pelaaja voi kerätä kirjaimia, josta muodostuu sana "EXTRA", jolloin pelaaja saavuttaa Mr. Do!:n
Dominic Lavoie

| Dominic Lavoie> Henkilötiedot |
| --- | --- |
Syntynyt: 21. marraskuuta 1967 (ikä 56) Verdun, Quebec, Kanada
Kansalaisuus:   Itävalta  Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  95 kg
Pelaajaura
Pääsarjaura:  1987–2011
Aik. seurat:  Saint-Jean Castors (QMJHL),  Peoria Rivermen (IHL),  Phoenix Roadrunners (IHL),  San Diego Gulls (IHL),  New Haven Senators (AHL),  Providence Bruins (AHL),  St. Louis Blues (NHL),  Ottawa Senators (NHL),  Boston Bruins (NHL),  Los Angeles Kings (NHL),  VEU Feldkirch (AUT),  Hannover Scorpions (DEL)
Dominic Lavoie (s. 21. marraskuuta 1967 Verdun, Quebec, Kanada) on uransa päättänyt kanadalais-itävaltalainen jääkiekkoilija. Hänen pelipaikkansa oli puolustaja.
Ura

Lavoie liittyi syksyllä 1984 Quebec Major Junior Hockey Leaguen Saint-Jean Castorsin joukkueeseen, jossa pelasi tavanomaiset kolme kautta. Ensimmäisllä kaudella rooli oli vielä varsin pieni, ja hän mahtui kokoonpanoon 30 ottelussa. Kahdella seuraavalla kaudella hän kuului sitten joukkueensa runkopelaajiin. Junioriuran jälkeen Lavoie teki vapaana pelaajana sopimuksen IHL-joukkue Peoria Rivermenin kanssa, jossa hän pelasi viisi vuotta. Ensimmäinen vuosi meni tyystin IHL-kaukaloissa, mutta seuraavina vuosina hän pääsi pelaamaan joka vuosi myös muutamia pelejä emoseura St. Louis Bluesissa. Kaudella 1990–1991 Peoria Rivermen voitti IHL-mestaruuden eli Turner cupin. Keväällä 1992 Ottawa Senators poimi Lavoien riveihinsä NHL:n laajennusdraftissaselvennä. Valtaosa ajasta kului kuitenkin Senatorsin AHL-farmijoukkueessa New Havenissa. Kesken kauden Ottawa kauppasi Lavoien Boston Bruinsiin vaihdossa joihinkin varausoikeuksiin. Myöskään Bostonissa ei suoranaisesti löytynyt luottoa vaan loppukausi kului AHL-joukkue Providencen riveissä. Yhteensä kauden aikana Lavoie pääsi kokoonpanoon neljässä NHL-ottelussa.
Kaudelle 1993–1994 teki vapaana pelaajana sopimuksen Los Angeles Kingsin organisaatioon. Tälläkään yrittämällä NHL-ura ei auennut vaan kahdeksan NHL-pelin lisäksi hän pelasi Phoenix Roadrunnersin IHL-joukkueessa. Kauden lopuksi hän vielä siirtyi IHL:ssa Phoenixista San Diego Gullsin paitaan. Tämän jälkeen Lavoie siirtyi Euroopan kaukaloihin.
Kaudelle 1994–1995 Lavoie teki sopimuksen itävaltalaisen VEU Feldkirchin joukkueen kanssa. Feldkirchin paidassa meriittilistalle kertyi neljä perättäistä Alpenligan mestaruutta vuosina 1996–1999. Samoihin aikoihin Feldkirch voitti myös Itävallan kansallisessa sarjassa mestaruuden neljästi. Lavoie sai myös Itävallan kansalaisuuden ja pääsi näin edustamaan uutta kotimaataan ensimmäisen kerran vuoden 1998 Olympiaturnauksessa. Kaudelle 1999–2000 Feldkirchin ajauduttua taloudellisiin vaikeuksiin ja jouduttua luopumaan kalleimmista pelaajistaan, Lavoie vaihtoi DEL-liigan Hannover Scorpionsin paitaan, jossa pelasi kolme kautta. Tämän jälkeen hän palasi vielä kahdeksi kaudeksi takaisin Itävaltaan ja Feldkirchiin kunnes ilmoitti lopettavansa uransa 2004 päätteeksi Feldkirchin pudottua jälleen Itävallan 2-tasolle. Joulukuussa 2010 hän palasi vielä jäille auttamaan Itävallan 2-tasolle pudonnutta Feldkirchiä kolmessa ottelussa. Näissä kolmessa ottelussa hän onnistui maalinteossa kahdesti.
Maajoukkueura

Lavoie edusti Itävaltaa jääkiekon Olympiaturnauksissa 1998 ja 2002 sekä neljissä MM-kisoissa 1999–2002.
Saavutukset

Turner Cup 1991
Alpenliigan mestaruus 1996, 1997, 1998, 1999
Itävallan liigan mestaruus 1995, 1996 , 1997, 1998
Itävallan 2-liigan mestaruus 2011
Alpenliiga 1st AllStars 1997
European Hockey League (EHL) Paras puolustaja 1998
EHL Final Four turnauksen AllStar Team 1998
Peoria Hockey Hall of Fame 1998
DEL 1st AllStars 2001
Aiheesta muualla

Dominic Lavoie Eurohockey.com. (englanniksi)
Dominic Lavoie The Internet Hockey Databasessa (englanniksi)
Dominic Lavoie Elite Prospects. Everysport Media Group AB. (englanniksi)
Dniprova Tšaika

| Ljudmyla Vasylevska> Дніпрова Чайка |
| --- | --- |
 Dniprova Tšaika
Henkilötiedot
Syntynyt: 20. lokakuuta 1861 Karlivka, Hersonin kuvernementti, Venäjän keisarikunta
Kuollut: 13. maaliskuuta 1927 (65 vuotta) Hermanivka, Kiovan alue
Ammatti:  kirjailija
Kirjailija
Salanimi: Dniprova Tšaika
Tuotannon kieli: ukraina, venäjä
Aiheesta muualla
Löydä lisää kirjailijoitaKirjallisuuden teemasivulta
Ljudmyla Vasylevska, s. Berezyna, kirjailijanimi: Dniprova Tšaika, ukr. Дніпрова Чайка (”Dneprin lokki”), (20. lokakuuta 1861 Karlivka, Hersonin kuvernementti, Venäjän keisarikunta – 13. maaliskuuta 1927 Hermanivka, Kiovan alue) oli ukrainalainen kirjailija.
Vasylevskan isä oli tiukkaa kuria pitävä kyläpappi. Vasylevska sai hyvän koulutuksen ja toimi itse myöhemmin opettajana. Hän keräsi ukrainalaisia kansanlauluja ja kansanperinnettä ja esitteli keräystyönsä tuloksia Odessassa 1884 pidetyssä alan kokouksessa.
Vasylevska eli Dniprova Tšaika julkaisi ensimmäiset tekstinsä 1884, ja sittemmin hän julkaisi niitä kirjallisissa kalentereissa ja aikakauslehdissä, kuten lviviläisissä Pravdassa, Zorjassa ja Literaturno-naukovyi vistnykissä. Hänet pidätettiin 1905 kirjoitustensa vuoksi, ja hänen kirjoituksiaan takavarikoitiin. Hän kirjoitti realistisia novelleja, joissa hän kuvasi maalaiselämää ja älymystöä, sekä lyyristä proosaa ja symbolistisia miniatyyrejä, jotka kuuluvat ukrainalaiseen modernismiin. Hän kirjoitti myös runoja sekä librettoja lastenoopperoihin, joita sävelsi Mykola Lysenko. Hän kirjoitti runoja myös venäjäksi ja käänsi kirjallisuutta ruotsista ja venäjästä.
Vasylevskan puoliso oli historioitsija ja patriootti Teofan Vasylevsky. He osallistuivat poliittiseen toimintaan ja olivat siksi aika ajoin poliisin seurannassa. Lasten aikuistuttua he erosivat. Eron taustalla oli ainakin Teofan Vasylevskyn kielteinen suhtautuminen puolisonsa kirjalliseen työhön.
Aiheesta muualla

Kuvia tai muita tiedostoja aiheesta Dniprova Tšaika Wikimedia Commonsissa
Dünyayı Kurtaran Adam

| Dünyayı Kurtaran Adam |
| --- | --- |

Ohjaaja:  Çetin İnanç
Käsikirjoittaja:  Cüneyt Arkin
Tuottaja:  Mehmet Karahafiz
Pääosat:   Cüneyt Arkın  Aytekin Akkaya  Füsun Uçar  Hüseyin Peyda 
Valmistustiedot
Valmistusmaa:  Turkki
Tuotantoyhtiö:  Anit Film
Ensi-ilta:  Turkki Marraskuu 1982
Kesto:  91 minuuttia
Alkuperäiskieli:  Turkki
Aiheesta muualla
IMDb 
AllMovie
Infobox OKNimi-testi OK: 
Dünyayı Kurtaran Adam on vuonna 1982 ilmestynyt turkkilainen tieteiselokuva. Elokuvan ohjasi Çetin İnanç, tuotti Mehmet Karahafiz ja käsikirjoitti Cüneyt Arkın, joka myös esiintyy elokuvan pääosassa. Arkinin ohella pääosissa nähdään myös Aytekin Akkaya, Füsun Uçar ja Hüseyin Peyda.
1980-luvulla turkkilainen elokuvateollisuus pyrki tekemään vastineita monille länsimaissa menestyneille elokuville, minkä takia Dünyayı Kurtaran Adamin juoni on saanut vaikutteita yhdysvaltalaisilta tieteiselokuvista, erityisesti Tähtien sodasta. Dünyayı Kurtaran Adam on tullut tunnetuksi siitä, että elokuvassa on lainattu tekijänoikeuksia rikkoen runsaasti kuvamateriaalia Tähtien sodasta, ja elokuvan soundtrackin kappaleet ovat peräisin muiden muassa Apinoiden planeetasta, Kadonneen aarteen metsästäjistä ja Kuuraketista. Elokuva on noussut sekavan leikkauksensa, heikkolaatuisten erikoistehosteidensa ja erityisesti muista elokuvista lainatun kuvamateriaalin ja musiikin ansiosta tieteiselokuvien harrastajien keskuudessa kulttimaineeseen.
Dünyayı Kurtaran Adamin tapahtumat sijoittuvat tulevaisuuteen, jossa avaruusseikkailijat Murat ja hänen kumppaninsa Ali joutuvat avaruustaistelun päätteeksi syrjäiselle aavikkoplaneetalle. Planeetan pinnalla Murat ja Ali liittoutuvat paikallisten luolaihmisten kanssa ja päättävät yhdessä kukistaa pahan velhon, jonka suunnitelmana on valloittaa maapallo.
Näyttelijät

| 0 | 1 | 2 |
| --- | --- | --- |
|  Cüneyt Arkın  | … |  Murat   |
|  Aytekin Akkaya  | … |  Ali   |
|  Necla Fide  | … |  Kraliçe   |
|  Hüseyin Peyda  | … |  Bilge   |
|  Hikmet Taşdemir  | … |  Sihirbaz   |
|  Füsun Uçar  | … |  Bilgin'in Kizi    |
|  Aydın Haberdar  | … |  Yaratik   |
|  Mehmet Uğur  | … |  Yaratik   |
|  Kadir Kök  | … |  Yaratik   |
Aiheesta muualla

Suni, Jetro: Dünyayi kurtaran adam (1982) :: Turkish Star Wars Elitisti.  20.7.2003. Viitattu 17.8.2021.
Dún Aonghasa

| Dún Aonghasa |
| --- | --- |

Sijainti
 Dún Aonghasa
Koordinaatit:  53°7′33″N, 9°46′5″W
Valtio:   Irlanti
Historia
Tyyppi:  linnoitus
Ajanjakso:  1 400–600 vuotta eaa.
Alue:  Inis Mór, Galway
Aiheesta muualla
  Dún Aonghasa Commonsissa 
Infobox OKNimi-testi OK: 
Dún Aonghasa on linnoitus Irlannin Aransaariin kuuluvalla Inis Mórilla maan länsirannikolla. Merenrannalla kalliolla sijaitsevasta linnoituksesta on jäljellä osa sen kivisistä muureista. Arkeologisten löytöjen perusteella paikka on peräisin pronssikaudelta.
Kohde

Dún Aonghasa sijaitsee Aransaarten suurimmalla saarella Inis Mórilla Galwaynlahdella Irlannin länsirannikolla. Paikalla on merestä noin 87 metrin korkeudelle kohoava kallio, jolla on kivisiä linnoitteita. Sisimmäisellä linnoituksella on kaksi ulkomuuria, sekä kolmannen jäännökset. Pystyssä oleva sisämuuri on korkeudeltaan 4,9 metriä ja paksuudeltaan 5 metriä. Niiden ulkopuolella on vielä kolmas niin sanottu chevaux-de-frise, sisemmille puolustusvaurstuksille tulon esteeksi tehty pystykivimuuri. Koko alueen pinta-ala on noin 5,7 hehtaaria. Sisemmät puolustukset ovat avoimia merelle päin etelään. Mahdollisesti tälläkin puolella on aikanaan ollut matala kivimuuri. Sisälinnoituksille pääsi koillisesta kapeaa käytävää pitkin.
Historia

Paikalla tehtiin kaivauksia vuosina 1992–1995. Löytöjen perusteella paikalla on ollut asutusta pronssikauden keski- tai loppuvaiheilta 1 400–600 vuotta ennen ajanlaskun alkua. Aikaisemmin linnoitusten oli uskottu olevan peräisin rautakaudelta 600-luvulta eaa 400-luvulle jaa. Pronssikautisiin jäännöksiin lukeutuivat pyöreän talon rauniot. Asutuksesta kertoivat esimerkiksi eläinten luut ja keramiikan sirpaleet. Taloudellisesti pronssikauden asukkaille merkittävin elinkeino on ilmeisesti ollut lampaiden kasvatus. Lampaita kasvatettiin etenkin lihan, ei niinkään villan takia. Paikalla oli myös pronssisten keihäänkärkien ja miekkojen valmistukseen käytettyjä muotteja. Linnotuksen sisämuuri on rakennettu myös pronssiajalla, mutta ulommille muureille ei ole tehty ajoitusta. Puolustusvarustelujen ja muiden löytöjen perusteella paikka on joka tapauksessa ollut aikanaan merkittävä keskus.
Linnoituskesta ei sen sijaan ole jäänyt ollenkaan samalla tapaa merkkejä paikallisen kansanperinteeseen. Dún Aonghasa tarkoittaa "Aonghusin linnaa". Täysin selvää ei kuitenkaan ole, keneen nimellä viitataan. Nimi on suhteellisen yleinen. Mahdollisesti kyse on myyttisestä Tuath Dé Oengus Mac ind Ócista, tai tuntemattomammasta legendaarisen historian hahmosta. Nykyisin Dún Aonghasa on suosittu matkailukohde. Seutu on iirinkielistä Gaeltachtia.
Chevaux-de-frise.
Sisäaluetta.
E.C. Was Here

| E> C. Was Here Eric Clapton |
| --- | --- | --- |

Livealbumin tiedot
 Äänitetty : Wally Heider Recording Studio Mobile Unit,   Ronnie Lane's Mobile Unit,   Record Plant Recording Studio Mobile Unit
 Julkaistu: 1975
 Formaatti: LP
 Tuottaja(t): Tom Dowd
 Tyylilaji: Blues-rock
 Levy-yhtiö: RSO Records
Eric Claptonin muut julkaisut
| There's One in Every Crowd 1975 | E.C. Was Here 1975 | No Reason to Cry 1976 |
E.C. Was Here on kitaristi, laulaja ja lauluntekijä Eric Claptonin livealbumi vuodelta 1975. Sen on julkaissut RSO Records ja tuottanut ja remiksannut Tom Dowd Floridan Miamissa Criteria Recording –studioilla.
Levy oli rauhallisemman vaiheen jälkeen Claptonin paluu kitaravetoisemman musiikin ja tässä tapauksessa bluesin pariin. Niinpä levyllä onkin esimerkiksi perinnekappale "Rambling on My Mind", joka esiintyi jo levyllä John Mayall Blues Breakers with Eric Clapton.
Albumi on äänitetty kolmessa vaiheessa. Ensiksi mainitaan Wally Heider Recording Studio Mobile Unit, jossa äänittäjänä on ollut Ed Barton apunaan Bill Brovas, Brian Engolds, Jim Gehr ja Jack Crymes. Toisena studiona on ollut Ronnie Lane's Mobile Unit, jossa äänittäjinä ovat olleet Andy Knight ja Ron Fawcus. Kolmas studio on ollut Record Plant Recording Studio Mobile Unit, ja siellä äänittäjinä ovat olleet Ralph Moss ja Dave Hewitt.
Kappaleet

Sivu 1
1. Have You Ever Loved a Woman
2. Presence of the Lord
3. Drifting Blues
Sivu 2
1. Can't Find My Way Home
2. Rambling on My Mind
3. Further on Up the Road
Levyetiketissä aloituskappaleen tekijäksi on merkitty Billy Miles ja päätöskappaleen tekijöiksi Joel Nedwick Veasey ja Don G. Robey.
Muusikot

Eric Clapton – kitarat ja laulu
Jamie Oldaker – rummut
Carl Radle – basso
Dick Sims – urut
Yvonne Elliman – laulu
George Terry – kitara
Marcy Levy – tamburiini
Yvonne Elliman duetoi laulajana Claptonin kanssa kappaleilla "Presence of the Lord" ja "Can't Find My Way Home".
Aiheesta muualla

Keijo Lindgren: Kuukauden albumi. MUSA, 1975, 4. vsk, nro 11-12, s. 43.  Hyvinkää:  Musa-Kustannus Oy.
Davis Cup 2023

Davis Cup 2023 oli 111:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Kanada. Lohko-ottelut pelattiin 12.–17.9. ja lopputurnaus järjestettiin 21.–26.11.2023 Málagassa. Suomi pelasi historiansa ensimmäistä kertaa Davis Cupin lopputurnauksessa. Italia voitti finaalissa Australian ja joukkue saavutti maalleen historiansa toisen Davis Cup -mestaruuden.
Pudotuspelit

Málagassa pelaavien otteluparien arvonta suoritettiin 19. syyskuuta 2023.
| Pudotuspeleihin edenneet maat |
| --- | --- |
 Alankomaat:  Australia
 Iso-Britannia:  Italia
 Kanada:  Serbia
 Suomi:  Tšekki
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  | 21. marraskuuta - Málaga | 21. marraskuuta - Málaga |   |   |  |  |   |   |  |  |
|  | 21. marraskuuta - Málaga | 21. marraskuuta - Málaga |   |   |  |  |   |   |  |  |
|  |   Kanada |  1 |   |   |  |  |   |   |  |  |
|  |   Kanada |  1 |   |   | 24. marraskuuta - Málaga | 24. marraskuuta - Málaga |   |   |  |  |
|  |   Suomi |  2 |   |   | 24. marraskuuta - Málaga | 24. marraskuuta - Málaga |   |   |  |  |
|  |   Suomi |  2 |   |   |   Suomi |  0 |   |   |  |  |
|  | 22. marraskuuta - Málaga | 22. marraskuuta - Málaga |   |   |   Suomi |  0 |   |   |  |  |
|  | 22. marraskuuta - Málaga | 22. marraskuuta - Málaga |   |   |   Australia |  2 |   |   |  |  |
|  |   Tšekki |  1 |   |   |   Australia |  2 |   |   |  |  |
|  |   Tšekki |  1 |   |   |  |  |   |   | 26. marraskuuta - Málaga | 26. marraskuuta - Málaga |
|  |   Australia |  2 |   |   |  |  |   |   | 26. marraskuuta - Málaga | 26. marraskuuta - Málaga |
|  |   Australia |  2 |   |   |  |  |   |   |   Australia |  0 |
|  | 23. marraskuuta - Málaga | 23. marraskuuta - Málaga |   |   |  |  |   |   |   Australia |  0 |
|  | 23. marraskuuta - Málaga | 23. marraskuuta - Málaga |   |   |  |  |   |   |   Italia |  2 |
|  |   Italia |  2 |   |   |  |  |   |   |   Italia |  2 |
|  |   Italia |  2 |   |   | 25. marraskuuta - Málaga | 25. marraskuuta - Málaga |   |   |  |  |
|  |   Alankomaat |  1 |   |   | 25. marraskuuta - Málaga | 25. marraskuuta - Málaga |   |   |  |  |
|  |   Alankomaat |  1 |   |   |   Italia |  2 |   |   |  |  |
|  | 23. marraskuuta - Málaga | 23. marraskuuta - Málaga |   |   |   Italia |  2 |   |   |  |  |
|  | 23. marraskuuta - Málaga | 23. marraskuuta - Málaga |   |   |   Serbia |  1 |   |   |  |  |
|  |   Serbia |  2 |   |   |   Serbia |  1 |   |   |  |  |
|  |   Serbia |  2 |   |   |  |  |   |   |  |  |
|  |   Iso-Britannia |  0 |   |   |  |  |   |   |  |  |
|  |   Iso-Britannia |  0 |   |   |  |  |   |   |  |  |
Aiheesta muualla

Viralliset sivut (englanniksi)
Davis Cup
| --- | --- |
Kilpailuvuodet:  1946 · 1947 · 1948 · 1949 ·  1950 · 1951 · 1952 · 1953 · 1954 · 1955 · 1956 · 1957 · 1958 · 1959 ·   1960 · 1961 · 1962 · 1963 · 1964 · 1965 · 1966 · 1967 · 1968 · 1969 ·  1970 · 1971 · 1972 · 1973 · 1974 · 1975 · 1976 · 1977 · 1978 · 1979 ·  1980 · 1981 · 1982 · 1983 · 1984 · 1985 · 1986 · 1987 · 1988 · 1989 ·  1990 · 1991 · 1992 · 1993 · 1994 · 1995 · 1996 · 1997 · 1998 · 1999 ·  2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020 ·  2021 · 2022 · 2023
Lopputurnaukseen osallistuvat joukkueet vuonna 2023:  Alankomaat ·  Australia ·  Chile ·  Espanja ·  Etelä-Korea ·  Iso-Britannia ·  Italia ·  Kanada ·  Kroatia ·  Ranska ·  Ruotsi ·  Serbia ·  Suomi ·  Sveitsi ·  Tšekki ·  Yhdysvallat
Aiemmat maailmanlohkojoukkueet:  Alankomaat ·  Chile ·  Ecuador ·  Espanja ·  Etelä-Afrikka ·  Indonesia ·  Intia ·  Irlanti ·  Itävalta ·  Jugoslavia ·  Korea ·  Kuuba ·  Marokko ·  Meksiko ·  Paraguay ·  Peru ·  Romania ·  Ruotsi ·  Slovakia ·  Tanska ·  Unkari ·  Uusi-Seelanti ·  Valko-Venäjä ·  Venäjä ·  Zimbabwe
Muita joukkueita:  Kypros · Luxemburg · Monaco
Davis Cup 2014

Davis Cup 2014 oli 103:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Tšekki.
Maailmanlohkossa pelaavien otteluparien arvonta suoritettiin 18. syyskuuta 2013 Lontoossa, Isossa-Britanniassa.
Mestaruuden voitti Sveitsi, joka voitti loppuottelussa Ranskan 3–1. Voitto oli maan ensimmäinen.